messages: Tutvu uudislooga ja esita sellele vastav lühikokkuvõte ühe või kahe lausega. Vasta alati ainult eesti keeles!
  
  Tekst:
  
  Eesti 200 liikmeid on hetkel 543. Tänasel üldkogul oli neid kohal 186, aga ka kõik ülejäänud olid andnud nõusoleku erakonna loomiseks ja see erakond loodigi üksmeelse hääletusega kell 15 28, kui punktuaalne olla. Ja sama üksmeelselt võeti vastu partei põhikiri ja programm. Ning kui vaadata neid nimesid, kelle ettepanekud programmi on läinud, kes täna sõna võtsid, kes juhatusse kandideerisid, siis võib öelda, et erakonna tuumik on 20 25 inimest. Aga nagu öeldud, valiti ka juhatus ja valiti erakonna esimees ning erakonna juhiks kandideeris ainsana Kristina Kallas. Esitati ka Priit Alamäe kandidatuur, aga tema loobus Kallase kasuks. Juhatuse liikmeid saab olema 12, esitati 17 kandidaati ja nii nende kõnedes kui muudes päev otsa kõlanud arvamustes rõhutati kuidas Eesti poliitika on sumbunud, kuidas meil valitseb seisak ja mida kõike on vaja muuta. Kuulame lõiku Kristina Kallase programmkõnest. Mind ajendas Eesti poliitikasse tulema mure Eesti lõhestatuse üle. Meie poliitiline süsteem on viimase 10 aasta jooksul tegelenud teadlikult poliittehnoloogilise vastandumistega ja seeläbi Eesti lõhestamistega. Eestlased versus venelased, rikkad versus vaesed homod versus heterod. Töötajad versus tööandjad. Iga poliitiline jõud on välja arvutanud täpselt oma sihtgrupi mõelnud talle välja vaenlase ja siis asunud selle vaenlase vastu võitlema. See on toonud neile valimistel hääli, aga selle tulemuseks on risti-rästi lõhestatud ühiskond. Meid on 1,3 miljonit ja meile tahetakse öelda, et me jaga, peame jagama ennast meieks ja nendeks. Me raiskame oma riigi vähest inimvara ja tekitame ühiskonnas ebastabiilsust mida on muuseas kerge kasutada ära neil, kes meie riigile võib-olla head ei soovi. Kuid meil on ainult üks Eesti. Ma tulin poliitikasse selleks, et aidata meie inimestel leida see ühisosa ja see ühine eesmärk, et ära lõpetada vihal hirmul ja kadedusel põhinev vastandumine. Meil on valimistest valimistesse süvenenud ambitsioonikuse puudumine ning aina nõrgemaks on jäänud ka poliitiline eestvedamine. Olemasolevad erakonnad, kes muide enamjaolt on muutunud üha rohkem üksteise sarnaseks ei ole mind tegelikult kodanikuna enam inspireerinud. Nad ei ole tekitanud minus usku edasiviivatest jõududest meeskondadest või liikumistest, kes tahavad juhtida uute ideedega 21. sajandi riiki. Praegu on rahvas kogunenud taas saali ja ootab valimiste tulemusi. See, kui mitu häält saab Kristina Kallas ei olegi võibolla eriti oluline, see on statistika esimeheks ta valiti. Olulisem on see, kes valitakse juhatusse või kes sealt välja jääb. See on palju huvitavam alati kõikide erakonna üldkogudel. Aga oluline on see, et erakond on loodud. Algab argitöö valmistumine valimisteks.
messages: user
messages: Liikumisest Eesti 200 sai täna ametlikult erakond. Valimistele minnakse täisnimekirjaga.
messages: assistant